Jan Hoem

Jan Michael Hoem (født 17. april 1939 i Kristiansund kommune, død 25. februar 2017 i Stockholm) var en norsk professor i demografi fra Kristiansund, ekspert på å spå utviklingen i en befolkning.

Etter studier i statistikk og aktuarfaget (forsikringsmatematikk), ble han i 1969 dr. philos ved Universitetet i Oslo.  Ved Statistisk sentralbyrå startet han sosiodemografisk forskningsgruppe som han ledet fra 1969 til 1974 da han fikk jobb som professor i aktuarfaget ved Københavns universitet. Han var første leder for Norsk demografisk forening 1973–74. Fra 1981 jobbet han ved Stockholms universitet der han grunnla Stockholm Universitets Demografiska Avdelning (SUDA) og var  professor i demometri, altså demografiens måletekniske sider.  Fra 1999 var han leder for Max-Planck-Institut für demografische Forschung ved Universitetet i Rostock. Så han gikk fra Oslo til Rostock, via København og Stockholm og fikk ikke uventet hedersprisen 2006 fra den internasjonale union av demografer.  I 2009 var han tilbake i Stockholm og fortsatte sitt virke en tid. Han publiserte sin siste artikkel i 2016, året før han døde.

Utgivelser

Referanser

Eksterne lenker

hjemmeside med biografi
publikasjonsliste

Norske demografer
Professorer ved Universitetet i Oslo
Professorer ved Københavns Universitet
Personer fra Kristiansund kommune